Lav et referat af nedenstående tekst:

Tekst:
Stolt fremviser hun sin lyserøde motorcykel, der i nuancen både matcher hendes trøje, mobilcover og farven på neglene. - De klassiske og originale er også fede, men jeg kan godt lide, når noget er lidt anderledes, siger Camilla Hedeager. Siden hun var en lille pige, har hun drømt om at få en lyserød Nimbus. Drømmen er gået i opfyldelse, og den unge kvinde er glad for at kunne deltage på det lyserøde skrig til diverse motorcykeltræf. Denne weekend på Dyrskuepladsen i Aalborg. - Vi har et meget stærkt fællesskab, fordi vi alle er så passionerede omkring den her gamle, danske motorcykel, siger Camilla Hedeager. Hun fik motorcyklen, da hun fyldte 18, og så snart hun fik muligheden for det, fik hun den omlakeret, så den matchede hendes barnedrøm. En familietradition Camilla Hedeager er ikke alene afsted til træffet i Aalborg. Hun er i selskab med sin far, som hun har været det i godt 25 år. Hun deltog i sit første Nimbus træf, da hun var bare fem år gammel, og var med i farens sidevogn. - Det har bare altid været en del af sommerferien, at vi kørte på træf sammen, fortæller Camilla Hedeager. 270 Nimbus-entusiaster fra hele landet deltager i weekendens træf. Blandt de deltagende er 34 børn, og det har stor betydning for udbredelsen, at folk tager deres børn med, mener Jan Hedeager, der er far til Camilla. - Der er jo ikke ret mange børn, der vil være sammen med med deres forældre på den her måde, når de bliver de der 15-16 år, så stopper det jo. Men det har det altå ikke gjort i det her regi, og jeg tror, det er fordi der også er et fællesskab blandt børnene, siger Jan Hedeager, som er tydeligt glad for at dele interessen med sin datter. Han er heller ikke utilfreds med, at Camilla har fundet en kæreste, som også kører Nimbus. - Det er helt genialt jo. Det kan ikke være meget bedre, det må vi sige. Og så er han også en rigtig rar gut, siger en storsmilende Jan Hedeager. Motorcykel er fart - Nimbus er hygge Som formand for Aalborg Nimbus Klub har Palle Nielsen været med til arrangere træffet i Aalborg. Egentlig skulle det have fundet sted allerede i 2020, men coronapandemi og andre udfordringer gjorde, at det først kunne blive en realitet i år. - Vi har glædet os rigtig meget til at skulle være værter her i Aalborg, fortæller Palle Nielsen, mens han viser rundt på pladsen. I omegnen af 12 Nimbus klubber er repræsenteret ved træffet, og hver især er de blevet tildelt et område, hvor de kan slå lejr. Palle Nielsen har givet områderne vejnavne, og Skanderborg Nimbus Klub har fået plads på 'Oliedrypsvej'. - Hvis en Nimbus ikke drypper lidt olie, så er der noget galt med den, siger formanden og griner. Det er tydeligt, at når han først kommer i gang med at fortælle, om alt det gode ved motorcyklen, så kan det blive svært at stoppe igen. Han fremhæver også det stærke fællesskab og viljen til at hjælpe hinanden som en af goderne ved at være Nimbusejer. Og så kan han godt lide, at det ikke skal gå så forfærdeligt stærkt på en Nimbus. - Motorcykel er fart, men Nimbus er hygge, siger formanden. Se hele indslaget her:

Referat:
Sommerferie er lig med Nimbus træf for Camilla Hedeager, der har været med i sin fars sidevogn, siden hun var fem år gammel.